  Виталий Пронин аньмыз потэ пичи дырысьДано крезьгурчимылэн юбилеез азьын «Удмуртия» издательствоын потӥз «Пётр Чайковский. К родословной» фотоальбом. - П. Чайковский сярысь книгаос мултэс луыны уг быгато. Берлозэ та выллем бичет потӥз 25 ар талэсь азьло. Таиз книга печатламын «Россиысь культура (2012-тӥ-2018-тӥ аръёсы)» федерал программа чотын. Альбом адямиослы тодазы вайытоз, кытын ортчиз пичи дырыз дано крезьгурчимылэн. Бичет Пётр Чайковский сярысь гинэ ӧвӧл, валтӥсь инты татын басьтэ Удмурт шаер, инкуазь, Воткинск, - шуиз «Удмуртия» издательстволэн директорез Юрий Кузнецов. Альбомез люказ книгапоттонилэн валтӥсь редакторез Георгий Грязев. - Книга бордын тыршизы трос адямиос: художникъёс, туспуктылтӥсьёс, журналистъёс, дизайнеръёс. Та альбом паймытэ трос тунсыко тодэ ваёнъёсын, вашкала туспуктэмъёсын, суредъёсын. Книгаез лыдӟисьёс тодозы, кытын но кызьы ортчиз пичи дырыз Пётр Чайковскийлэн, - шуиз Георгий Грязев. Валентина Кузьмина Теги: ПётрЧайковский Чайковскийлы-175ар  